Bergara, 2014ko azaroaren 4a

PRENTSA OHARRA

**“Deba ibaiaren etorkizuna” Hitzaldia eta proiekzioa**

Datorren ostegunean, azaroaren 6an, 19:00retan Irizarren “Deba ibaiaren etorkizuna” aztertuko duten hitzaldia eta proiekzioa eskeiniko dira, ordu eta laurden iraungo duen ekitaldian. Euskera eta erdara erabiliko direnez, itzulpen zerbitzua eskeiniko da.

**Zergaitia**

Ur gezaren garrantzia ez da jada eztabaidatzen, azken batean, planeta guztia ur gezaren menpe baitago. Eta ur gezaren inguruan sortzen den ekosistema oso ugaria izan daiteke, bizitzaz beterikoa, baita Deba arroan ere. Hemen, hain kutsatua egon den Deba Ibaia poliki-poliki berreskuratzen hasi da baina gure esku dago inguruko erreka eta ibaiak hobetzen jarraitu, zaindu eta egoera natural on batean kontserbatzea.

Garrantzia eman behar diogu arlo honi eta horregatik, Debagoienako herriek (Bergarak barne), Deba ibaia eta eskualdeko beste errekak balioan jartzeko kanpaina antolatu dute aurten ere: “Ura eta erreka Deba ibarrean” Hurrengo ostegunean, azaroan 6an, aurtengo kanpainaren azken ekitaldia ospatuko da.

Ekitaldi horretan aspektu hauen inguruko ikuspegi desberdinak ezagutzeko, proiekzio berri baten aurkezpena eta bi zientzialariren solasaldiak izango ditugu.

**Programa**

1 – “**Ura Deba ibarrean”** dokumentalaren aurkezpena, **Lexeia Larrañaga bergararraren** eskutik (AVIS produkzioak). Dokumental honetan, urak Debagoienean gauzatzen duen ibilbidea erakusten da. Mendietan sortzen diren iturburu txikiak, ibai nagusiarekin elkartu eta Deba herrian itsasoratu arte.

2 – **Hitzaldia: DEBA IBAIAREN ETORKIZUNA**. Bi hizlari izango ditugu eta bakoitzak ibai ekosistemen bere ikuspegia emango du: zertan lan egiten du, nola lortzen du eta nolakoa da berak esku artean izaten duen informazioa, eta nola baloratzen duen inguru honetako ibai/erreken egoera gaur egun.

* **Jorge Gonzalez**-en (Biologian Doktorea, ur gezatako ugaztunen kudeaketan aditua, desagertzeko arriskuan dauden ugaztun semiakuatikoen kontserbazioan ari da lanean hainbat Administrazio Publikoentzat). Hitzaldia gazteleraz egingo du.
* **Arturo Elosegi** (Biologia Katedraduna eta Euskal Herriko Unibertsitateko Landareen Biologia eta Ekologia saileko irakaslea ibaien ekologia ikertzen duen lan taldeko ikerlaria da) Hitzaldia euskaraz egingo du.

Ondoren, bakoitzari proposatuko zaio Deba ibaia hobetzen jarraitzeko 3 neurri zehatz gomendatzeko, horiek burutzeko epeak eta lortu ahal izango liratekeen onurak zeintzuk diren labur azalduz.

Azkenik, parte hartzeko aukera izango dute bertaratu diren herritarrek.

Eguna: Osteguna, azaroak 6an.

Ordua: Arratsaldeko 7etan.

Lekua: Irizar jauregiko aretoan (3. solairuan)

Iraupena: Ordu eta laurden inguru

*Oharra: Itzulpen zerbitzua eskainiko da.*